|  |
| --- |
|  |
| **ΕΛΛΗΝΙΚΗ ΔΗΜΟΚΡΑΤΙΑ** |  | Κόρινθος, **24 – 07 - 2014** |
| ΥΠΟΥΡΓΕΙΟ ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ |  | Αρ. Πρωτ: **9542** |
| ΠΕΡΙΦΕΡΕΙΑΚΗ Δ/ΝΣΗ  |  |  |
| Α/ΘΜΙΑΣ & Β/ΘΜΙΑΣ ΕΚΠ/ΣΗΣ ΠΕΛΟΠΟΝΝΗΣΟΥ | **ΠΡΟΣ :** | Όλες τις σχολικές μονάδες |
| ΔΙΕΥΘΥΝΣΗ Δ.Ε. ΚΟΡΙΝΘΙΑΣ |  |  |
|   |  |  |
| Πληροφορίες: Μπέκος Ευάγγελος |  |  |
| Ταχ. Δ/νση : Νοταρά 123, 20100  ΚΟΡΙΝΘΟΣ | **ΚΟΙΝ:** | **Περιφερειακή Διεύθυνση Α/θμιας & Δ/θμιας Εκπ/σης Πελοποννήσου** |
| Τηλέφωνο : 2741 0 77023 |  |  |
| FAX : 2741 0 77021 |  |  |
| e-mail : mail@dide.kor.sch.gr |  |  |
|  |  |  |

|  |  |
| --- | --- |
| **ΘΕΜΑ :**  | **«Ανακοίνωση αριθμητικών υπεραριθμιών Δ.Δ.Ε. Κορινθίας κατά σχολική μονάδα και κλάδο – ειδικότητα» και «Υποβολή δήλωσης τοποθέτησης σε οργανικά κενά»** |

**Αριθμητικές Υπεραριθμίες – Οργανικές θέσεις έτους 2014**

**Το ΠΥΣΔΕ Κορινθίας με την υπ’ αριθμ. 12η/23-06-2014 Πράξη του** όρισεαριθμητικά τις οργανικές υπεραριθμίες εκπαιδευτικών κατά σχολική μονάδα και κλάδο - ειδικότητα καθώς και τα οργανικά κενά έτους 2014 όπως ακολουθούν στον συνημμένο πίνακα.

Με βάση τον παραπάνω πίνακα οι ενδιαφερόμενοι εκπαιδευτικοί, κατά κατηγορία που ανήκουν, μπορούν να προβούν στις παρακάτω ενέργειες:

**Α] Εκπαιδευτικοί που ανήκουν σε σχολική μονάδα και κλάδο που προκύπτει αριθμητική υπεραριθμία**

Καλούνται όλοι οι εκπαιδευτικοί που ανήκουν οργανικά στα σχολεία και στον κλάδο όπου διαπιστώθηκε η υπεραριθμία, να δηλώσουν **εντός τριών (03) εργάσιμων ημερών**, **αρχομένης της ημερομηνίας από 24-07-2014 και μέχρι 28-07-2014**, εάν επιθυμούν ή όχι να χαρακτηριστούν ως υπεράριθμοι, σύμφωνα με τις κείμενες διατάξεις.

Όσοι καταθέσουν θετική δήλωση υπεραριθμίας οφείλουν να συμπληρώσουν και τις προτιμήσεις τους. Η μη συμπλήρωση προτιμήσεων στην αίτησή τους σημαίνει ότι δεν επιθυμούν τοποθέτηση σε άλλη οργανική θέση και είτε θα ζητήσουν σχολική μονάδα στην επόμενη φάση συγκρινόμενοι από κοινού με τους υπόλοιπους εκπαιδευτικούς είτε θα παραμείνουν λειτουργικά υπεράριθμοι.

Υπενθυμίζεται ότι η υπεραριθμία στον κλάδο ΠΕ04 αφορά το σύνολο του κλάδου και όχι συγκεκριμένη ειδικότητα.

Οι διευθυντές των σχολικών μονάδων να ενημερώσουν ενυπόγραφα τους οργανικά ανήκοντες εκπαιδευτικούς των κλάδων για τους οποίους προέκυψε υπεραριθμία στη σχολική τους μονάδα.

Υπενθυμίζουμε ότι σύμφωνα με την παράγραφο 6, Άρθρο 14 του Π.Δ. 100/97 *«Οι εκπαιδευτικοί που επιθυμούν να τοποθετηθούν σε κενές οργανικές θέσεις σχολείων της ίδιας ομάδας όπου ανήκει το σχολείο στο οποίο κρίθηκαν ως υπεράριθμοι, τοποθετούνται κατ' απόλυτη προτεραιότητα, συγκρινόμενοι μόνο μεταξύ τους, με βάση το σύνολο των μονάδων μετάθεσης και τις δηλώσεις προτίμησής τους σε κενές οργανικές θέσεις σχολείων της ίδιας ομάδας και όπου αυτό δεν είναι δυνατόν σε κενές θέσεις όμορης ομάδας σχολείων της ίδιας περιοχής μετάθεσης.»*.

**Β] ΕΚΠΑΙΔΕΥΤΙΚΟΙ ΠΟΥ**

**α) ΚΑΤΕΘΕΣΑΝ ΑΙΤΗΣΗ ΒΕΛΤΙΩΣΗΣ**

**β) ΒΡΙΣΚΟΝΤΑΙ ΣΤΗ ΔΙΑΘΕΣΗ ΠΥΣΔΕ**

**γ) ΕΡΧΟΝΤΑΙ ΑΠΟ ΜΕΤΑΘΕΣΗ**

**δ) ΕΠΙΣΤΡΕΦΟΥΝ ΑΠΟ ΕΞΩΤΕΡΙΚΟ**

**ε) ΠΑΡΑΜΕΝΟΥΝ ΥΠΕΡΑΡΙΘΜΟΙ** *(μετά τη διαδικασία τοποθέτησης υπεραρίθμων)*

οφείλουν να καταθέσουν δήλωση προτίμησης μετά την ανακοίνωση τοποθέτησης των υπεραρίθμων *(εκτιμώμενη ημερομηνία έναρξης: Τετάρτη 30-07-2014)*

Όσοι επιθυμούν να καταθέσουν νωρίτερα την αίτησή τους, θα γίνεται δεκτή, με την παρατήρηση ότι γνωρίζουν και αντιλαμβάνονται την πιθανότητα ότι κάποια από τα ανακοινωμένα κενά ενδέχεται να καταληφθούν από υπεραρίθμους εκπαιδευτικούς.

**Για τον κλάδο ΠΕ04**

Υπενθυμίζεται ότι για τον κλάδο ΠΕ04 οι τοποθετήσεις γίνονται αρχικά με βάση την ειδικότητα και σε δεύτερη κατανομή συνολικά στον κλάδο, για αυτό το λόγο οι εκπαιδευτικοί κλάδου ΠΕ04 έχουν την δυνατότητα να δηλώσουν και δεύτερο πίνακα με προτιμήσεις που θα αφορά αποκλειστικά την δεύτερη κατανομή.

**Στη δήλωση προτίμησης είναι δυνατό και σκόπιμο να δηλωθούν και άλλες σχολικές μονάδες εκτός από τις ανακοινωμένες κενές οργανικές θέσεις διότι μπορεί να προκύψει νέο κενό λόγω αίτησης βελτίωσης.**

**Γ] Εκπαιδευτικοί που κατέχουν οργανική θέση λόγω υπεραριθμίας του Γυμνασίου Καλλιάνων**

Οι εκπαιδευτικοί που με την κατάργηση του Γυμνασίου - Λυκειακών Τάξεων Καλλιάνων είχαν τοποθετηθεί σε άλλη οργανική θέση ως υπεράριθμοι έχουν δικαίωμα επιστροφής στο Γυμνάσιο Καλλιάνων κατά προτεραιότητα. Οι ενδιαφερόμενοι μπορούν να καταθέσουν σχετική αίτηση μέχρι Δευτέρα 28-07-2014 στη Γραμματεία του ΠΥΣΔΕ (Νοταρά 123, Κόρινθος)

**Δ] Όλοι οι εκπαιδευτικοί**

Οι εκπαιδευτικοί που θεωρούν ότι υπάρχει λανθασμένη εκτίμηση του ΠΥΣΔΕ Κορινθίας σε κάποιο κλάδο και ειδικότητα μπορούν να καταθέσουν αίτηση-ένσταση εντός τριών (03) εργάσιμων ημερών, αρχομένης της ημερομηνίας από 24-07-2014 και μέχρι 28-07-2014 στη Γραμματεία του ΠΥΣΔΕ.

Οι δηλώσεις προτίμησης μπορούν να κατατίθενται, αυτοπροσώπως ή με εξουσιοδότηση, στα γραφεία της ΔΔΕ Κορινθίας (Νοταρά 123, Κόρινθος) ή να αποσταλούν στο ΦΑΧ 27410 - 77021 ή με e-mail (mail@dide.kor.sch.gr). Στις δύο τελευταίες περιπτώσεις ο αποστολέας, με ευθύνη του, οφείλει να επιβεβαιώσει τηλεφωνικά την λήψη της δήλωσης προτίμησης στο τηλέφωνο 27410-77033 μία ώρα μετά την αποστολή.

**Ο ΔΙΕΥΘΥΝΤΗΣ Δ. Ε. ΚΟΡΙΝΘΙΑΣ**

**ΒΑΣΙΛΕΙΟΣ ΣΑΜΑΡΑΣ**

**Δρ. ΜΗΧΑΝΙΚΟΣ**

Πίνακας Συνημμένων:

* 1. Πίνακας Οργανικών Κενών και Υπεραριθμιών
	2. Δήλωση Υπεραριθμίας Τύπου Α
	3. Δήλωση Υπεραριθμίας Τύπου Β
	4. Δήλωση επιστροφής υπεραρίθμου στο Γυμνάσιο Καλλιάνων
	5. Δήλωση τοποθέτησης σε οργανικά κενά